Lider politic, atac dur la partidele care negociază guvernul: „Cum să ai atâta tupeu să ceri românilor solidaritate, după ce ai guvernat România de parcă-i sac fără fund?”
Fostul europarlamentar Vlad Gheorghe, liderul partidului DREPT, lansează un atac dur la adresa partidelor politice implicate în actualele negocieri pentru formarea unui nou guvern. Într-o postare pe Facebook, Vlad Gheorghe acuză ipocrizia și lipsa de asumare a celor care au condus România în ultimii ani și care acum cer „solidaritate” din partea populației, în contextul unui deficit bugetar alarmant și al unei crize politice prelungite.